钦定古今图书集成/明伦汇编/氏族典/第573卷 > 完颜宗叙
## 钦定古今图书集成/明伦汇编/氏族典/第573卷 > 完颜宗叙

按《金史宗叙传》：“宗叙，本名德寿，阇母第四子也。奇伟
有大志，喜谈兵。天德二年，充护卫，授世袭谋克，擢御
院通进使，改左骁骑都指挥使。明年，海陵幸南京，撒
八反，宗叙为咸平尹，兼本路兵马都总管。世宗即位，
归之，见世宗于梁鱼务，授宁昌军节度使。宋兵据海
州，将谋深入，诏以宗叙为元帅右监军，往御之。宗叙”
驻山东，分兵据守要害，敌不得西。十年，召至京师，拜
参知政事。十一年，奉诏巡边。六月，至军中，将战，有疾，
诏以右丞相纥石烈志宁代宗叙还。七月，病甚，遗表
朝政得失及边防利害，力疾，使其子上之。薨，年四十
六。